Document ID: 31999R1097

ΚΑΝΟΝΙΣΜΟΣ (ΕΚ) αριθ. 1097/1999 ΤΗΣ ΕΠΙΤΡΟΠΗΣ
της 27ης Μαΐου 1999
για καθορισμό των ορίων παρέμβασης για τα κουνουπίδια, τα ροδάκινα, τα νεκταρίνια και τα επιτραπέζια σταφύλια για την περίοδο 1999/2000
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, για την κοινή οργάνωση των αγορών στον τομέα των οπωροκηπευτικών(1), όπως τροποποιήθηκε τελευταία από τον κανονισμό (ΕΚ) αριθ. 857/1999(2), και ιδίως το άρθρο 27 παράγραφοι 1 και 2,
Εκτιμώντας:
(1) ότι το άρθρο 27 παράγραφος 1 του κανονισμού (ΕΚ) αριθ. 2200/96 προβλέπει τον καθορισμό ενός ορίου παρέμβασης όταν η αγορά ενός προϊόντος που αναφέρεται στο παράρτημα ΙΙ του εν λόγω κανονισμού αντιμετωπίζει ή ενδέχεται να αντιμετωπίσει ανατροπή της ισορροπίας, η οποία οδηγεί ή μπορεί να οδηγήσει σε υπερβολικό όγκο αποσύρσεων· ότι μια τέτοια εξέλιξη θα μπορούσε να προκαλέσει δημοσιονομικές δυσχέρειες για την Κοινότητα·
(2) ότι ένα όριο παρέμβασης έχει καθορισθεί με τον κανονισμό (ΕΚ) αριθ. 1068/98 της Επιτροπής(3), για τα κουνουπίδια, τα ροδάκινα, τα νεκταρίνια και τα επιτραπέζια σταφύλια για την περίοδο 1998/1999· ότι οι όροι που καθορίζονται από το προαναφερθέν άρθρο 27 πληρούνται για τα προϊόντα αυτά και ότι πρέπει κατά συνέπεια να καθοριστούν τα όρια παρέμβασης για τα κουνουπίδια, τα ροδάκινα, τα νεκταρίνια και τα επιτραπέζια σταφύλια·
(3) ότι, για κάθε σχετικό προϊόν, ενδείκνυται να καθοριστεί το εν λόγω όριο εγγύησης σε συνάρτηση με ένα ποσοστό του μέσου όρου της παραγωγής, που προορίζεται να καταναλωθεί σε νωπή κατάσταση, των πέντε τελευταίων περιόδων, για τις οποίες υπάρχουν διαθέσιμα στοιχεία· ότι πρέπει να προσδιοριστεί επίσης για κάθε ένα από τα σχετικά προϊόντα, η περίοδος που λαμβάνεται υπόψη για την εκτίμηση της υπέρβασης του ορίου παρέμβασης·
(4) ότι κατ' εφαρμογή του άρθρου 27 που προαναφέρθηκε, η υπέρβαση του ορίου παρέμβασης έχει σαν συνέπεια μείωση της κοινοτικής αποζημίωσης απόσυρσης κατά τη διάρκεια της περιόδου που έπεται αυτής κατά την οποία σημειώθηκε η υπέρβαση του ορίου· ότι πρέπει να προσδιορισθούν οι συνέπειες της εν λόγω υπέρβασης για κάθε ένα από τα σχετικά προϊόντα και να καθοριστεί μία μείωση ανάλογη του μεγέθους της υπέρβασης αυτής εντός των ορίων ενός συγκεκριμένου ποσοστού·
(5) ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης νωπών οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Καθορίζονται για την περίοδο 1999/2000 τα ακόλουθα όρια παρέμβασης:
ΘΕΣΗ ΠΙΝΑΚΑ
Άρθρο 2
Για τα προϊόντα που απαριθμούνται στο άρθρο 1, η υπέρβαση του ορίου παρέμβασης εκτιμάται βάσει των αποσύρσεων που πραγματοποιήθηκαν κατά τη διάρκεια της περιόδου από 1ης Μαρτίου 1999 έως 28 Φεβρουαρίου 2000.
Άρθρο 3
Αν, για τα προϊόντα που απαριθμούνται στο άρθρο 1, η ποσότητα που αποτελεί αντικείμενο αποσύρσεων, κατά τη διάρκεια της περιόδου που προσδιορίζεται στο άρθρο 2, υπερβεί το όριο που καθορίζεται στο άρθρο 1, η κοινοτική αποζημίωση απόσυρσης που καθορίζεται κατ' εφαρμογή του άρθρου 26 του κανονισμού (ΕΚ) αριθ. 2200/96 μειώνεται, κατά τη διάρκεια της επόμενης περιόδου εμπορίας, κατ' αναλογία του μεγέθους της υπέρβασης σε σχέση με την παραγωγή, η οποία έχει χρησιμεύσει ως βάση για τον υπολογισμό του σχετικού ορίου.
Η μείωση της κοινοτικής αποζημίωσης απόσυρσης δεν μπορεί ωστόσο να είναι ανώτερη από 30 %.
Άρθρο 4
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Μαΐου 1999.

Labels: 3
17
6